NORAKSTS

|  |  |
| --- | --- |
| 26.08.2021. | Nr.13/6 |

###### GROZĪJUMI JELGAVAS PILSĒTAS DOMES 2017.GADA 23.NOVEMBRA LĒMUMĀ NR.13/5 “PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” IESNIEGUMA IESNIEGŠANA”

(Ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka,), **PRET – nav**, **ATTURAS – 4** (A.Rublis, A.Pagors, G.Kurlovičs, A.Tomašūns),

Saskaņā ar 2018.gada 13.jūlijā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.8.1.2.0/17/I/029, Jelgavas valstspilsētas pašvaldība īsteno projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – projekts).

Projekta kopējās izmaksas ir 18 865 891.80 *euro*, no tām 6 696 748.00 *euro* (35.50%) ir Eiropas Reģionālās attīstības fonda finansējums, 683 962.52 *euro* (3.63%) ir valsts budžeta dotācija un 11 485 181.28 *euro* (60.87%) ir Jelgavas valstspilsētas pašvaldības līdzfinansējums.

Īstenojot projekta aktivitāti “Būvdarbi Jelgavas Tehnoloģiju vidusskolā Meiju ceļā 9”, ir identificētas būvdarbu apjomu izmaiņas un papildu būvdarbi, kas nepieciešami Jelgavas Tehnoloģiju vidusskolas ēkas kvalitatīvai pārbūvei, kā rezultātā būvdarbu izmaksas palielinās par 567 070.00 (pieci simti sešdesmit septiņi tūkstoši septiņdesmit *euro,* 00 *euro centi)*.

Lai nodrošinātu projekta īstenošanu,

**JELGAVAS VALSTSPILSĒTAS DOME NOLEMJ:**

Veikt Jelgavas pilsētas domes 2017.gada 23.novembra lēmumā Nr. 13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” iesnieguma iesniegšana” (turpmāk – lēmums) šādus grozījumus:

1. Lēmuma 1.punktā:
   1. aizstāt skaitli ”18 865 891.80” ar skaitli un vārdiem ”19 432 961.80 (deviņpadsmit miljoni četri simti trīsdesmit divi tūkstoši deviņi simti sešdesmit viens *euro*, 80 *euro centi*)”;
   2. aizstāt skaitli ”35.50” ar skaitli ”34.46”;
   3. aizstāt skaitli ”3.63” ar skaitli ”3.52”;
   4. aizstāt skaitli ”11 485 181.28” ar skaitli un vārdiem ”12 052 251.28” (divpadsmit miljoni piecdesmit divi tūkstoši divi simti piecdesmit viens *euro,* 28 *euro centi*);
   5. aizstāt skaitli ”60.87” ar skaitli ”62.02”.
2. Aizstāt lēmuma 2.1.5. apakšpunktā skaitli ”3 080 454.85” ar skaitli un vārdiem ”3 647 524.85” (trīs miljoni seši simti četrdesmit septiņi tūkstoši pieci simti divdesmit četri *euro*, 85 *euro centi*).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā